CELEX: E2016C0058
Language: el
Date: 2016-03-03 00:00:00
Title: Απόφαση της Εποπτεύουσας Αρχής της ΕΖΕΣ αριθ. 58/16/COL-D, της 3ης Μαρτίου 2016, για την έγκριση εθνικών μέτρων από τη Νορβηγία για τον περιορισμό των συνεπειών της γυροδακτύλωσης (Gyrodactylus salaris) και για την κατάργηση των αποφάσεων αριθ. 298/08/COL και αριθ. 299/08/COL [2016/1863]

20.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 284/37
            
         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 58/16/COL-D
   της 3ης Μαρτίου 2016
   για την έγκριση εθνικών μέτρων από τη Νορβηγία για τον περιορισμό των συνεπειών της γυροδακτύλωσης (Gyrodactylus salaris) και για την κατάργηση των αποφάσεων αριθ. 298/08/COL και αριθ. 299/08/COL [2016/1863]
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη την πράξη που αναφέρεται στο σημείο 5α του μέρους 4.1 του κεφαλαίου Ι του παραρτήματος I της συμφωνίας για τον ΕΟΧ [οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1)], όπως προσαρμόστηκε στη συμφωνία για τον ΕΟΧ με το σημείο 4 στοιχείο δ) του πρωτοκόλλου 1 της συμφωνίας για τον ΕΟΧ καθώς και με το άρθρο 1 παράγραφος 2 και το άρθρο 3 του πρωτοκόλλου 1 της συμφωνίας περί Εποπτείας και Δικαστηρίου,
   Έχοντας υπόψη την απόφαση αριθ. 494/13/COL της Εποπτεύουσας Αρχής της ΕΖΕΣ (εφεξής «η Αρχή»), της 11ης Δεκεμβρίου 2013, σύμφωνα με την οποία το μέλος του σώματος με ειδικές αρμοδιότητες για κτηνιατρικά και φυτοϋγειονομικά θέματα έχει την εξουσία να λαμβάνει ορισμένες αποφάσεις και μέτρα (έγγραφο αριθ. 683826),
   Εκτιμώντας τα ακόλουθα:
   
               (1)
            
            
               Η απόφαση της Εποπτεύουσας Αρχής της ΕΖΕΣ αριθ. 298/08/COL (2) θέσπισε ζώνες απαλλαγμένες από ασθένεια και συμπληρωματικές εγγυήσεις για τη γυροδακτύλωση (Gyrodactylus salaris) για τη Νορβηγία σύμφωνα με το άρθρο 13 της οδηγίας 91/67/ΕΟΚ του Συμβουλίου (3) και το άρθρο 5 της απόφασης 2004/453/ΕΚ της Επιτροπής (4).
            
         
               (2)
            
            
               Σύμφωνα με την απόφαση αριθ. 298/08/COL, η Νορβηγία μπορεί να απαιτήσει πρόσθετες εγγυήσεις για τις αποστολές ζώντων ψαριών υδατοκαλλιέργειας ευπαθούς είδους που προορίζονται για εκτροφή και που πρόκειται να εισαχθούν στις ζώνες τις οποίες αφορά η απόφαση. Οι πρόσθετες αυτές εγγυήσεις συνίστανται στην απαίτηση να προέρχονται οι αποστολές αυτές από περιοχή με υγειονομική κατάσταση ισοδύναμη με εκείνη του τόπου προορισμού.
            
         
               (3)
            
            
               Η οδηγία 2006/88/ΕΚ κατήργησε και αντικατέστησε την οδηγία 91/67/ΕΟΚ. Η οδηγία 2006/88/ΕΚ προέβλεπε επίσης ότι η απόφαση 2004/453/ΕΚ θα εξακολουθούσε να ισχύει εν αναμονή της έκδοσης των αναγκαίων διατάξεων σύμφωνα με την εν λόγω οδηγία. Οι διατάξεις αυτές θεσπίστηκαν με την απόφαση 2010/221/ΕΕ της Επιτροπής (5), η οποία, συν τοις άλλοις, κατάργησε οριστικά την απόφαση 2004/453/ΕΚ (6). Κρίνεται, συνεπώς, σκόπιμο να καταργηθεί και να αντικατασταθεί η απόφαση αριθ. 298/08/COL.
            
         
               (4)
            
            
               Το άρθρο 43 της οδηγίας 2006/88/ΕΚ προβλέπει ότι, όταν μια ασθένεια που δεν περιλαμβάνεται στο παράρτημα IV μέρος II αποτελεί σημαντικό κίνδυνο για την υγειονομική κατάσταση των ζώων υδατοκαλλιέργειας ή των άγριων υδρόβιων ζώων σε ένα κράτος του ΕΟΧ, το κράτος αυτό μπορεί να λάβει μέτρα για την πρόληψη της εισόδου ή για την καταπολέμηση αυτής της ασθένειας. Τα μέτρα αυτά δεν πρέπει να υπερβαίνουν τα όρια του σκόπιμου και αναγκαίου για την πρόληψη της εισόδου ή για την καταπολέμηση της ασθένειας.
            
         
               (5)
            
            
               Στη Νορβηγία έχει αναγνωριστεί το δικαίωμα να απαιτεί πρόσθετες εγγυήσεις δυνάμει της απόφασης αριθ. 298/08/COL, και έχει διαβιβάσει στην Αρχή πληροφορίες σχετικά με την κατάσταση της νόσου όσον αφορά τη γυροδακτύλωση (Gyrodactylus salaris). Με επιστολή της 6ης Οκτωβρίου 2015 (έγγραφο αριθ. 775798, σχετ. 2015/193600), η Νορβηγία παρείχε επικαιροποιημένες πληροφορίες σχετικά με τα εθνικά μέτρα για τη γυροδακτύλωση (Gyrodactylus salaris). Οι πληροφορίες αυτές κατέδειξαν ότι είναι σκόπιμο και αναγκαίο να εξακολουθήσουν να απαιτούνται εθνικά μέτρα με τη μορφή όρων για τη διάθεση στην αγορά, τις εισαγωγές και διαμετακόμιση, σύμφωνα με το άρθρο 43 της οδηγίας 2006/88/ΕΚ.
            
         
               (6)
            
            
               Κατά συνέπεια, καθώς αναγνωρίστηκε στη Νορβηγία το δικαίωμα να απαιτεί πρόσθετες εγγυήσεις δυνάμει της απόφασης αριθ. 298/08/COL για την είσοδο ζώων υδατοκαλλιέργειας ευπαθών ειδών σε περιοχές εγκεκριμένες ως απαλλαγμένες από ασθένειες ή σε περιοχές με εγκεκριμένα προγράμματα ελέγχου ή εξάλειψης ασθενειών, η Νορβηγία θα πρέπει να έχει το δικαίωμα να εξακολουθεί να εφαρμόζει αυτά τα μέτρα ως εθνικά μέτρα εγκεκριμένα σύμφωνα με το άρθρο 43 της οδηγίας 2006/88/ΕΚ.
            
         
               (7)
            
            
               Τα εθνικά μέτρα που εγκρίνονται με την παρούσα απόφαση θα πρέπει να εφαρμόζονται μόνο αν είναι κατάλληλα και αναγκαία. Ως εκ τούτου, η Νορβηγία θα πρέπει να αποστέλλει στην Επιτροπή ετήσια έκθεση σχετικά με τη λειτουργία των εθνικών μέτρων.
            
         
               (8)
            
            
               Οποιαδήποτε υπόνοια για παρουσία γυροδακτύλωσης (Gyrodactylus salaris) στη Νορβηγία, με εξαίρεση τις περιοχές που περιλαμβάνονται στον κατάλογο του παραρτήματος της παρούσας απόφασης, θα πρέπει να διερευνάται και κατά την έρευνα θα πρέπει να εφαρμόζονται περιορισμοί μετακίνησης, με σκοπό την προστασία άλλων κρατών του ΕΟΧ με εγκεκριμένα εθνικά μέτρα όσον αφορά τη γυροδακτύλωση (Gyrodactylus salaris). Επιπροσθέτως, για να διευκολυνθεί η αναγκαία επαναξιολόγηση των εγκεκριμένων εθνικών μέτρων, οποιαδήποτε μεταγενέστερη πληροφορία που να επιβεβαιώνει την ασθένεια θα πρέπει να κοινοποιείται στην Εποπτεύουσα Αρχή της ΕΖΕΣ και στα άλλα κράτη του ΕΟΧ.
            
         
               (9)
            
            
               Για λόγους σαφήνειας, η απόφαση αριθ. 298/08/COL θα πρέπει να καταργηθεί ρητά.
            
         
               (10)
            
            
               Επιπλέον, με την απόφαση αριθ. 299/08/COL της Εποπτεύουσας Αρχής της ΕΖΕΣ (7) εγκρίθηκε το νορβηγικό πρόγραμμα ελέγχου και εξάλειψης της βακτηριακής νεφρίτιδας (BKD). Με επιστολή της 6ης Οκτωβρίου 2015 (έγγραφο αριθ. 775798), η Νορβηγία ενημέρωσε την Αρχή ότι η εφαρμογή του προγράμματος ελέγχου και εξάλειψης της βακτηριακής νεφρίτιδας διακόπηκε. Συνεπώς, κρίνεται σκόπιμο να καταργηθεί η απόφαση αριθ. 299/08/COL.
            
         
               (11)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής και φυτοϋγειονομικής επιτροπής της ΕΖΕΣ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Έγκριση ορισμένων εθνικών μέτρων με σκοπό τον περιορισμό του αντικτύπου ορισμένων ασθενειών οι οποίες δεν παρατίθενται στο μέρος II του παραρτήματος IV της οδηγίας 2006/88/ΕΚ
   1.   Η Νορβηγία, με εξαίρεση τις περιοχές που περιλαμβάνονται στον κατάλογο του παραρτήματος της παρούσας απόφασης, θεωρείται απαλλαγμένη από τη γυροδακτύλωση (Gyrodactylus salaris).
   2.   Η Νορβηγία μπορεί να απαιτεί οι ακόλουθες αποστολές που εισέρχονται σε περιοχή απαλλαγμένη από ασθένειες να συμμορφώνονται με τις απαιτήσεις που ορίζονται στα σημεία α) και β) σχετικά με τις περιοχές που θεωρούνται απαλλαγμένες από τη γυροδακτύλωση (Gyrodactylus salaris):
   
               α)
            
            
               για τα ζώα υδατοκαλλιέργειας που προορίζονται για εκτροφή, σε περιοχές μετεγκατάστασης, σε εγκαταστάσεις ψυχαγωγικής αλιείας με εμπλουτισμό, σε ανοικτές διακοσμητικές εγκαταστάσεις καθώς και για εμπλουτισμό πρέπει να τηρούνται τα εξής:
               
                           i)
                        
                        
                           οι απαιτήσεις σχετικά με τη διάθεση στην αγορά, οι οποίες προβλέπονται στο άρθρο 8α του κανονισμού (ΕΚ) αριθ. 1251/2008 της Επιτροπής (8)·
                        
                     
                           ii)
                        
                        
                           οι απαιτήσεις σχετικά με τις εισαγωγές οι οποίες προβλέπονται στο άρθρο 10 του κανονισμού (ΕΚ) αριθ. 1251/2008·
                        
                     
                           iii)
                        
                        
                           οι απαιτήσεις σχετικά με τη διαμετακόμιση και την αποθήκευση οι οποίες προβλέπονται στο άρθρο 16 του κανονισμού (ΕΚ) αριθ. 1251/2008·
                        
                     
         
               β)
            
            
               για τα διακοσμητικά υδρόβια ζώα που προορίζονται για κλειστές διακοσμητικές εγκαταστάσεις πρέπει να τηρούνται τα εξής:
               
                           i)
                        
                        
                           οι απαιτήσεις σχετικά με τις εισαγωγές οι οποίες προβλέπονται στο άρθρο 11 του κανονισμού (ΕΚ) αριθ. 1251/2008·
                        
                     
                           ii)
                        
                        
                           οι απαιτήσεις σχετικά με τη διαμετακόμιση και την αποθήκευση οι οποίες προβλέπονται στο άρθρο 16 του κανονισμού (ΕΚ) αριθ. 1251/2008.
                        
                     
         Άρθρο 2
   Υποβολή εκθέσεων
   1.   Έως τις 30 Απριλίου κάθε έτους το αργότερο η Νορβηγία θα υποβάλλει εκθέσεις στην Εποπτεύουσα Αρχή της ΕΖΕΣ σχετικά με τα εγκεκριμένα εθνικά μέτρα που αναφέρονται στο άρθρο 1.
   2.   Οι εκθέσεις που προβλέπονται στην παράγραφο 1 πρέπει να πληρούν τις απαιτήσεις του άρθρου 4 της απόφασης 2010/221/ΕΕ.
   Άρθρο 3
   Υπόνοια για ασθένειες και ανίχνευση ασθενειών σε περιοχές απαλλαγμένες από ασθένειες
   1.   Όταν η Νορβηγία υποπτεύεται την παρουσία ασθένειας σε περιοχή η οποία είναι καταχωρημένη ως περιοχή απαλλαγμένη από τη γυροδακτύλωση (Gyrodactylus salaris), θα πρέπει να λαμβάνει μέτρα τουλάχιστον ισοδύναμα με τα μέτρα που προβλέπονται στο άρθρο 28, στο άρθρο 29 παράγραφοι 2, 3 και 4 και στο άρθρο 30 της οδηγίας 2006/88/ΕΚ.
   2.   Όταν η επιζωοτική έρευνα επιβεβαιώνει την ανίχνευση της ασθένειας για την οποία γίνεται λόγος στην παράγραφο 1, η Νορβηγία θα ενημερώνει την Εποπτεύουσα Αρχή της ΕΖΕΣ και τα άλλα κράτη του ΕΟΧ σχετικά με την ασθένεια, καθώς και για οποιαδήποτε μέτρα λαμβάνονται για τον περιορισμό και τον έλεγχο της ασθένειας.
   Άρθρο 4
   Κατάργηση
   Οι αποφάσεις αριθ. 298/08/COL και αριθ. 299/08/COL καταργούνται.
   Άρθρο 5
   Αποδέκτες
   Η παρούσα απόφαση απευθύνεται στο Βασίλειο της Νορβηγίας.
   
      Βρυξέλλες, 3 Μαρτίου 2016.
      
         
            Για την Εποπτεύουσα Αρχή της ΕΖΕΣ
         
         Helga JÓNSDÓTTIR
         
            Μέλος του Σώματος
         
         Carsten ZATSCHLER
         
            Διευθυντής
         
      
   
   
      (1)  ΕΕ L 328 της 24.11.2006, σ. 14.
   
      (2)  Απόφαση της Εποπτεύουσας Αρχής της ΕΖΕΣ αριθ. 298/08/COL, της 21ης Μαΐου 2008, σχετικά με απαλλαγμένες από ασθένεια ζώνες και πρόσθετες εγγυήσεις για γυροδακτύλωση (Gyrodactylus salaris) για τη Νορβηγία (ΕΕ L 268 της 9.10.2008, σ. 37).
   
      (3)  Οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (ΕΕ L 46 της 19.2.1991, σ. 1).
   
      (4)  Απόφαση 2004/453/ΕΚ της Επιτροπής, της 29ης Απριλίου 2004, για την εφαρμογή της οδηγίας 91/67/ΕΟΚ του Συμβουλίου όσον αφορά τη λήψη μέτρων για την καταπολέμηση ορισμένων ασθενειών ζώων υδατοκαλλιέργειας (ΕΕ L 156 της 30.4.2004, σ. 5).
   
      (5)  Απόφαση 2010/221/ΕΕ της Επιτροπής, της 15ης Απριλίου 2010, για την έγκριση εθνικών μέτρων με σκοπό τον περιορισμό του αντικτύπου ορισμένων ασθενειών σε ζώα υδατοκαλλιέργειας και άγρια υδρόβια ζώα σύμφωνα με το άρθρο 43 της οδηγίας 2006/88/ΕΚ του Συμβουλίου (ΕΕ L 98 της 20.4.2010, σ. 7).
   
      (6)  Πράξη που αναφέρεται στο σημείο 94 του μέρους 4.2 του κεφαλαίου Ι του παραρτήματος I της συμφωνίας ΕΟΧ.
   
      (7)  Απόφαση της Εποπτεύουσας Αρχής της ΕΖΕΣ αριθ. 299/08/COL, της 21ης Μαΐου 2008, για την έγκριση του προγράμματος ελέγχου και εξάλειψης της βακτηριακής νεφρίτιδας που υπέβαλε η Νορβηγία (ΕΕ L 257 της 25.9.2008, σ. 16).
   
      (8)  Κανονισμός (ΕΚ) αριθ. 1251/2008 της Επιτροπής, της 12ης Δεκεμβρίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά τους όρους και τις απαιτήσεις πιστοποίησης για τη διάθεση στην αγορά και την εισαγωγή ζώων υδατοκαλλιέργειας και προϊόντων τους στην Κοινότητα, καθώς και για την κατάρτιση καταλόγου ειδών-φορέων (ΕΕ L 337 της 16.12.2008, σ. 41).
   
      ΠΑΡΑΡΤΗΜΑ
      
                  Μολυσμένες περιοχές υδροληψίας
               
               
                  Περιφέρεια
               
            
                  Skibotnelva
               
               
                  Troms
               
            
                  Signaldalselva
               
               
                  Troms
               
            
                  Kitdalselva
               
               
                  Troms
               
            
                  Ranaelva
               
               
                  Nordland
               
            
                  Leirelva
               
               
                  Nordland
               
            
                  Ranelva
               
               
                  Nordland
               
            
                  Drevja
               
               
                  Nordland
               
            
                  Fusta
               
               
                  Nordland
               
            
                  Vefsna
               
               
                  Nordland
               
            
                  Hundåla
               
               
                  Nordland
               
            
                  Halsanelva
               
               
                  Nordland
               
            
                  Hestdalselva
               
               
                  Nordland
               
            
                  Dagsvikelva
               
               
                  Nordland
               
            
                  Nylandselva
               
               
                  Nordland
               
            
                  Batnfjordselva
               
               
                  Møre og Romsdal
               
            
                  Driva
               
               
                  Møre og Romsdal
               
            
                  Litledalselva
               
               
                  Møre og Romsdal
               
            
                  Usma (Øksendalselva)
               
               
                  Møre og Romsdal
               
            
                  Henselva
               
               
                  Møre og Romsdal
               
            
                  Rauma
               
               
                  Møre og Romsdal
               
            
                  Innfjordelva
               
               
                  Møre og Romsdal
               
            
                  Skorga
               
               
                  Møre og Romsdal
               
            
                  Måna (Måndalselva)
               
               
                  Møre og Romsdal
               
            
                  Breidvikelva
               
               
                  Møre og Romsdal
               
            
                  Lærdalselva
               
               
                  Sogn og Fjordane
               
            
                  Drammenselva
               
               
                  Buskerud
               
            
                  Lierelva
               
               
                  Buskerud
               
            
                  Vesleelva (Sandeelva)
               
               
                  Vestfold